Tezkor shaxmat boʻyicha 2019-yilgi jahon chempionati

**Tezkor shaxmat boʻyicha 2019-yilgi jahon chempionati** – tezkor vaqt nazorati ostida oʻynaladigan shaxmat boʻyicha jahon chempionini aniqlash maqsadida FIDE tomonidan oʻtkaziladigan yillik shaxmat turnirining 2019-yilgi bosqichi. 2012-yildan boshlab FIDE rapid va blits jahon chempionatlarini qoʻshma turnir sifatida oʻtkazib kelmoqda.

Musobaqa 2019-yil 26–28-dekabr kunlari Rossiyaning Moskva shahridagi Lujniki stadionida oʻtkazilgan. Turnir shveysarcha tizimda tashkil etilib, open musobaqasida 15 ta, ayollar musobaqasida esa 12 ta tur oʻtkazilgan. Unda ishtirok etishga 2019-yil davomida FIDE reytingi roʻyxatida kamida 2550 Elo koʻrsatkichi mavjud boʻlgan yoki amaldagi milliy chempion maqomiga ega shaxmatchilarga ruxsat berilgan. Turnir uchun vaqt nazorati 15+10 boʻlib, yaʼni har bir shaxmatchida dastlab 15 daqiqa vaqt boʻladi va har bir yurishdan soʻng qoʻshimcha 10 soniyadan vaqt qoʻshib boriladi.

## Ishtirokchilar
Ochiq turnirda 207 nafar, ayollar oʻrtasidagi turnirda 122 nafar shaxmatchi ishtirok etdi.

## Mukofot jamgʻarmasi
Ochiq (open) va ayollar turnirlari uchun mukofot jamgʻarmasi quyida keltirilgan. Birinchi oʻrindan tashqari boshqa oʻrinlarda teng natija qayd etilgan taqdirda, mukofot puli oʻsha oʻrinlarni egallagan shaxmatchilar oʻrtasida teng taqsimlanadi. Belgilangan oʻrinlardan tashqarida qolgan ishtirokchilarga mukofot puli berilmaydi. Barcha summalar AQSh dollarida keltirilgan.

**Ochiq turnir:**

1-oʻrin: 60 000 dollar

2-oʻrin: 50 000 dollar

3-oʻrin: 40 000 dollar

4-oʻrin: 30 000 dollar

5-oʻrin: 25 000 dollar

6-oʻrin: 22 000 dollar

7-oʻrin: 18 000 dollar

8-oʻrin: 14 000 dollar

9-oʻrin: 11 000 dollar

10-oʻrin: 8 000 dollar

11–16 oʻrinlar: 5 000 dollar

17–25 oʻrinlar: 3 000 dollar

26–35-oʻrinlar: 1500 dollar

Jami: 350 000 dollar

**Ayollar turniri:**

1-oʻrin: 40 000 dollar

2-oʻrin: 30 000 dollar

3-oʻrin: 20 000 dollar

4-oʻrin: 15 000 dollar

5-oʻrin: 10 000 dollar

6-oʻrin: 7 000 dollar

7-oʻrin: 6 000 dollar

8-oʻrin: 5 000 dollar

9-oʻrin: 4 000 dollar

10-oʻrin: 3 000 dollar

11–15-oʻrinlar: 2000 dollar

Jami: 150 000 dollar

## Taybrek qoidalari
Bir xil ochko toʻplagan shaxmatchilar uchun yakuniy oʻrinlar quyidagi qoʻshimcha koʻrsatkichlar tartibida aniqlangan:

* Buxgols kesimi 1
* Buxgols
* Raqiblarning oʻrtacha reyting kesimi 1 (eng past reytingli ishtirokchini hisobga olmaganda raqiblarning oʻrtacha reytingi)
* Teng ochko toʻplagan shaxmatchilar oʻrtasidagi oʻzaro oʻyin natijalari
* Qur’a tashlash

Agar birinchi oʻrindan boshqa oʻrinlar uchun ikki yoki undan ortiq shaxmatchi teng ochko toʻplasa, yuqorida qayd etilgan qoʻshimcha koʻrsatkichlar tizimi ularning oʻrinlarini belgilaydi. Agar 1-oʻrin uchun tenglik yuz bersa, chempionni aniqlash maqsadida teng natija qayd etgan shaxmatchilar oʻrtasida tay-brek oʻyinlari oʻtkaziladi.

## Jadval
Ochilish marosimi 25-dekabr, chorshanba kuni bo‘lib o‘tgan. Boshlanish vaqtlari taxminiy bo‘lib, keyingi tur faqat oldingi turdagi barcha o‘yinlar yakunlangandan so‘ng boshlanadi. Barcha vaqtlar Markaziy Yevropa vaqti (CET) bo‘yicha ko‘rsatilgan.

## Ochiq turnir natijalari
Quyidagi jadvalda 13 raund natijalari bilan barcha ishtirokchilar roʻyxati keltirilgan. Ular tay-breyklarni hisobga olgan holda natijalarga koʻra tartiblanadi.

Izoh: "1 (W 56)" — oq donalar (W) bilan 56-o‘rinni egallagan shaxmatchi (Azamat Utegaliyev)ga qarshi g‘alaba (1 ochko)ni anglatadi. Birinchi taybreyk (BC1) — Buxgols kesimi 1 ko‘rsatkichi, ikkinchi taybreyk (BS) — Buxgols ko‘rsatkichi, uchinchi taybreyk (AROC1) esa raqiblarning o‘rtacha reytingi (Kesim 1) hisoblanadi.

## Ayollar oʻrtasidagi turnir natijalari
Quyidagi jadvalda 13 raund natijalari bilan barcha ishtirokchilar roʻyxati keltirilgan. Ular tay-breyklarni hisobga olgan holda natijalarga koʻra tartiblanadi.

## Manbalar